[E]go Hugo miles de Nova villa Archiepiscopi notum facio presentibus et futuris quod ecclesia Vallis lucentis et Petrus clericus filius Balduini prepositi mihi debebant octo denarios annui census reddendos singulis annis in festo sancte Crucis in septembre de duabus peciis terrarum que fuerunt supradicti Balduini prepositi et sunt in territorio de Estremont. Istos supradictos octo denarios ego dedi in perpecuam elemosinam ecclesie Vallis lucentis. Dedi etiam in perpetuam elemosinam ecclesie Vallis lucentis octo denarios censuales quod dominus Johannes miles de Memorant debebant michi singulis annis ad crastinum Natalis Domini de quodam prato quod est apud Novam villam retro domum Hugonis Regis non longa ab ipsa domo. Quod ut ratum sit et fideliter ab omnibus teneatur litteras istas sigilli mei testimonio roborari feci. Actum anno Domini M° CC° vicesimo secundo mense decembre.